আফগানিস্তান জাতীয় অনূর্ধ্ব-২০ ফুটবল দল
আফগানিস্তান জাতীয় অনূর্ধ্ব-২০ ফুটবল দল (আরবি: منتخب أفغانستان تحت 20 سنة لكرة القدم, ইংরেজি: Afghanistan national under-20 football team; যা আফগানিস্তান অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে আফগানিস্তানের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম আফগানিস্তানের ফুটবলের সর্বোচ্চ নিয়ন্ত্রক সংস্থা আফগানিস্তান ফুটবল ফেডারেশন দ্বারা নিয়ন্ত্রিত হয়। ১২,০০০ ধারণক্ষমতাবিশিষ্ট গাজী স্টেডিয়ামে খুরাসানের সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আফগানিস্তানের রাজধানী কাবুলে অবস্থিত। আফগানিস্তান অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে আফগানিস্তান অনূর্ধ্ব-২০ এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ১৯৭৭ এএফসি অনূর্ধ্ব-২০ এশিয়ান কাপের কোয়ার্টার-ফাইনালে পৌঁছানো, যেখানে তারা ইরাক অনূর্ধ্ব-২০ দলের কাছে ১–৫ গোলের ব্যবধানে পরাজিত হয়েছে। সামির সমন্দরি, মুজতবা মজিদি, আব্দুল মুসাউইর আত্তাই, নেমাতুল্লাহ করিমি এবং ফারশিদ আহমেদ হায়দারির মতো খেলোয়াড়গণ আফগানিস্তান অনূর্ধ্ব-২০ দলের জার্সি গায়ে মাঠ কাঁপিয়েছেন।